Nogometna reprezentacija Paragvaja

**Nogometna reprezentacija Paragvaja** predstavlja Paragvaj na međunarodnim nogometnim takmičenjima i pod kontrolom je nogometnog saveza Paragvaja (španski: Asociación Paraguaya de Futbol (APF)). Paragvaj je član CONMEBOL konfederacije od 1921. godine te je iste godine nogometna reprezentacija Paragvaja prvi put nastupila na Južnoameričkom nogometnom prvenstvu koja je preteča današnje Copa Amérike. Najbolji rezultat Paragvaj na Copa Amériki ostvario je 1953. i 1979. osvajanjem šampionske titule. Na Svjetskom prvenstvu Paragavaj je učestvovao osam puta, prvi put 1930, a najbolji rezultat Paragvaj je ostvario u Južnoafričkoj Republici 2010. gdje je učestvovao u četvrtfinalu.

## Historija 
Prvu zvaničnu utakmicu Paragvaj je odigrao u Asunciónu protiv Argentine 11. maja 1919. godine. Argentina je bila ubjedljiva te savladala domaćina rezultatom 5–1. Na prvom turniru u historiji Paragvaj je nastupio na Južnoameričkom prvenstvu 1921. gdje je od tada četiri učesnika turnira osvojio posljednje mjesto odigravši tri utakmice gdje je ostvario pobjedu u prvoj utakmici protiv Urugvaja rezultatom 2–1, te dva poraza od Brazila i Argentine.
[mini|lijevo|250px|Reprezentativci Paragvaja pred početak utakmice Argentina - Paragvaj na [Južnoameričko prvenstvo u nogometu 1929.|Južnoameričkom prvenstvu 1929.]]
Na prvom Svjetskom prvenstvu Paragvaj je u Urugvaju 1930. odigrao dvije utakmice u grupnoj fazi takmičenja te ostvario poraz protiv Sjedinjenih Američkih Država te pobjedu protiv Belgije. Nakon dva propustana Svjetska prvenstva Paragvaj je 1950. zabilježio drugi nastup na Svjetskom prvenstvu te i ovog puta takmičenje završio u grupnoj fazi takmičenja. U Peruu 1953. na prvenstvu Južne Amerike Paragvaj je ostvario najbolji rezultat te je prvi put u svojoj historiji osvojio šampionsku titulu. Nekoliko godina kasnije ipak je uslijedila rezultatska kriza Paragvaja te se nisu kvalificirali na Svjetsko prvenstvo 1954. koje se odigralo u Švicarskoj. Na dva naredna prvenstva Južne Amerike 1955. i 1956. Paragvaj je u 10 odigranih utakmica ostvario tek jednu pobjedu te oba puta zauzeo peto mjesto. Na kontinentalnom prvenstvu 1957. Paragvaj uopće nije učestvovao, dok je ipak u krizi rezultata Paragvaj uspio da ostvari plasman na Svjetsko prvenstvo 1958. zabilježivši pobjedu, neriješen rezultat i poraz što je bilo nedovoljno za plasman u nokaut fazu Svjetskog prvenstva. Na sljedećih šest Svjetskih prvenstava Paragvaj nije uspio ostvariti plasman, dok je na Južnoameričkom prvenstvu Paragvaj na novonastalom takmičenju Copa Amériki 1979. ponovio uspjeh iz 1953. godine osvajanjem šampionske titule. Na Svjetskom prvenstvu 1986. koje se odigralo u Meksiku, Paragvaj je uspješno prošao grupnu fazu takmičenja, međutim, u osmini finala Engleska je bila uspješnija. Na sljedeća dva svjetska prvenstva Paragvaj nije uspio ostvariti plasman. Od 1998. do 2010. Paragvaj je ostvario četiri plasmana u nizu na Svjetsko prvenstvo gdje je 2010. ostvario svoj najveći uspjeh u historiji dospjevši do četvrtfinala. U međuvremenu na Copa Amériki Paragvaj je uglavnom takmičenje završavao u četvrtfinalima. Na Copa Amériki 2011. Paragvaj je u finalu poražen od Urugvaja, dok je na Copa Amériki 2015. takmičenje završio u polufinalu. Na Svjetsko prvenstvo 2014. Paragvaj nije uspio ostvariti plasman gdje je u kvalifikacijama završio na posljednjem mjestu u grupi CONMEBOL kvalifikacija.

## Nastupi na turnirima 
### Nastupi na Svjetskom prvenstvu 
### Nastupi na Copa Amériki 
## Utakmice 
### Kvalifikacije za SP 2018. 
## Statistika igrača 
[150px|mini|desno|[Paulo da Silva, nogometaš sa najviše odigranih utakmica za Paragvaj.]]
### Igrači sa najviše nastupa 
[150px|mini|desno|[Roque Santa Cruz, nogometaš sa najviše postignutih golova za Paragvaj.]]
### Igrači sa najviše postignutih golova 
## Selektori 
|  style="vertical-align:top;"|

|  style="vertical-align:top;"|

|  style="vertical-align:top;"|

|}

## Reference 
## Vanjski linkovi 
* Zvanična stranica nogometnog saveza Paragvaja 
* Paragvaj  na FIFA.com 

*
Kategorija:Južnoameričke nogometne reprezentacije